nahid-hub/BLUGE-bengali-wikipedia-section-title-prediction huggingface dataset:
ঐ সময়ে দক্ষিণ আফ্রিকার ব্যাটিংয়ের মান তথৈবচ ছিল। ইংল্যান্ডের বিপক্ষেই কেবলমাত্র তিন টেস্টে অংশগ্রহণ ছিল দলটির। দলের কোন প্রতিষ্ঠিত ব্যাটসম্যান ছিল না। কোন ব্যাটসম্যানই ২৯-এর অধিক রান করতে পারেননি। নিম্নমানের রেকর্ডটি ১৮৯৫-৯৬ মৌসুমের প্রথম টেস্ট পর্যন্ত টিকেছিল। কিন্তু দ্বিতীয় টেস্টের প্রথম ইনিংসে জিমি সিনক্লেয়ার ৪০ রান তুললে নতুন রেকর্ডের সৃষ্টি হয়। সিরিজ শেষে ১৭.১৬ গড়ে ১০৩ রান তুলে দলের দ্বিতীয় সর্বোচ্চ রান সংগ্রাহক হন। এছাড়াও বোলিং উদ্বোধনে নেমে ৩০.৩৭ গড়ে আট উইকেট নিয়ে দ্বিতীয় সর্বোচ্চ উইকেট লাভকারী হন। তিন টেস্ট নিয়ে গড়া সিরিজের সবকটি টেস্টেই বিরাট ব্যবধানে দক্ষিণ আফ্রিকা দল পরাজিত হয়েছিল।

১৮৯৮-৯৯ মৌসুমে সফরকারী ইংল্যান্ডের বিপক্ষে দক্ষিণ আফ্রিকা দল দুই খেলার সিরিজে অংশ নেয়। খেলাগুলোয় সিনক্লেয়ারের কল্যাণে স্বাগতিক দল প্রতিদ্বন্দ্বিতা গড়ে তুলে। উভয় ক্ষেত্রেই প্রথম ইনিংসে এগিয়ে থাকলেও পরবর্তীতে পরাজিত হয়েছিল তার দল। প্রথম টেস্টে বোলিং না করলেও ৮৬ রান তুলেন। এটিই দক্ষিণ আফ্রিকার প্রথম অর্ধ-শতরানের ইনিংস ছিল। দ্বিতীয় ইনিংসে ইংল্যান্ডের পক্ষে পেলহাম ওয়ার্নার ১৩২ রান বাদে খেলায় অন্য কেউ ৪০ রান করতে পারেননি।

দ্বিতীয় টেস্টে ইতিহাসের প্রথম খেলোয়াড় হিসেবে শতরান করার পাশাপাশি একই টেস্টের এক ইনিংসে পাঁচ উইকেট দখল করেছিলেন। ইংল্যান্ডের প্রথম ইনিংসে ৬/৩০ পেয়ে ৯২ রানে অল-আউট করে দেন। এরপর ২৭/২ থাকাবস্থায় ১০৬ রানের মূল্যবান ইনিংস খেলে দলকে ১৭৭ রানে নিয়ে যান ও সবার শেষে আউট হন। উভয় ইনিংসেই বাউন্ডারি সীমানায় কট আউটে বিদায় নেন তিনি।

১৯০২-০৩ মৌসুমে দক্ষিণ আফ্রিকা দল শক্তিধর সফরকারী অস্ট্রেলিয়ার বিপক্ষে তিন টেস্টে প্রতিদ্বন্দ্বিতায় অবতীর্ণ হয়। প্রথম টেস্টটি ড্রয়ে পরিণত হয়। সিনক্লেয়ার ৪৪ ও ১৯ রান তুলার পাশাপাশি পাঁচ উইকেট পান। এটিই দক্ষিণ আফ্রিকার প্রথম টেস্ট ছিল যাতে তারা পরাজিত হয়নি। এক সপ্তাহ পর একই মাঠে দ্বিতীয় টেস্টের আয়োজন করা হয়। দক্ষিণ আফ্রিকা দল পরাজিত হলেও উভয় ইনিংসেই তিনি দলের সর্বোচ্চ ইনিংস খেলেন। প্রথম ইনিংসে দলের ২৪০ রানের মধ্যে তিনি দুই ঘণ্টা ক্রিজে অবস্থান করে ১০১ রান তুলেন। দ্বিতীয় ইনিংসে দলের সংগৃহীত ৮৫ রানে মধ্যে তিনি করেছিলেন ১৮ রান।

তৃতীয় টেস্টের প্রথম ইনিংসে শূন্য রান করলেও দ্বিতীয় ইনিংসে সর্বকালের অন্যতম সেরা দ্রুতগতিসম্পন্ন টেস্ট শতক হাঁকান। ৮০ মিনিটে ১০৪ রানের ঐ ইনিংসটিতে ৭৯ বল মোকাবেলা করে ছয় ছক্কায় এ সংগ্রহটি করেন। উইজডেন ইনিংসটিকে অত্যন্ত চমকপ্রদরূপে বর্ণনা করে। তবে সেঞ্চুরি করার পর তিনি যদি কিছুটা ধীরলয়ে খেলতেন তাহলে হয়তোবা ইনিংসটিকে অনেকদূর নিয়ে যেতে পারতেন। ৮১/২ থাকাবস্থায় উইকেটে আসেন। যখন বিদায় নেন তখন দলের সংগ্রহ ছিল ২১৬/৬। এ খেলায়ও দক্ষিণ আফ্রিকা দল পরাজয়বরণ করে তার দল।

২০০৫-০৬ মৌসুমে সফরকারী ইংল্যান্ডের বিপক্ষে পরবর্তী টেস্ট সিরিজে খেলতে নামে দক্ষিণ আফ্রিকা দল। ২০.০০ গড়ে ঐ সিরিজে জিমি সিনক্লেয়ার ১৬০ রান তুলেছিলেন। এছাড়াও ১৯.৯০ গড়ে ২১ উইকেট দখল করেছিলেন। দক্ষিণ আফ্রিকার প্রথম টেস্ট সিরিজ জয়ে প্রভূতঃ ভূমিকা রাখেন। এ পর্যায়ে অল-রাউন্ডার অব্রে ফকনার, সতীর্থ লেগ স্পিনার - রেজি সোয়ার্জ, বার্ট ভগলার, গর্ডন হোয়াইটের ন্যায় প্রতিভাধর খেলোয়াড়দের অংশগ্রহণের কল্যাণে ৪-১ ব্যবধানে সিরিজ জয় করতে সমর্থ হয়।

১৯১১ সাল পর্যন্ত টেস্ট খেলা অব্যাহত রাখেন তিনি। তবে মাঝারিমানের সফলতা পান।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. টেস্ট ক্রিকেট
titleC. অর্জনসমূহ
titleD. দেহাবসান
উত্তর: titleB
জানামতে গুরুতর তীব্র শ্বাসযন্ত্রীয় রোগলক্ষণসমষ্টি সৃষ্টিকারী করোনাভাইরাস ২ (সংক্ষেপে ২নং সার্স করোনাভাইরাস) নামক ভাইরাসটিকে ২০১৯ সালের ডিসেম্বরের মাঝামাঝি সময়ে চীনের হুপেই প্রদেশের উহান নগরীতে প্রথম শনাক্ত করা হয়। পরে ভাইরাসটি চীনের মূল ভূখণ্ডের অন্যান্য প্রদেশ এবং বহির্গামী বিমানযাত্রীদের মাধ্যমে থাইল্যান্ড, জাপান, তাইওয়ান, দক্ষিণ কোরিয়া, অস্ট্রেলিয়া, ফ্রান্স, যুক্তরাষ্ট্রসহ অন্যান্য দেশগুলোতেও ছড়িয়ে পড়ে।

২০২০ সালের ২৭ জানুয়ারির মধ্যে ৪,৫৮৫ জনের সংক্রমণের তথ্য নিশ্চিত হওয়া গেছে, যার মধ্যে ৪,৫১৯ জনই চীন ভূখণ্ডের। এখন পর্যন্ত চীনের বাইরের সংক্রমণের ঘটনাগুলো হলেও চীনের সাথে জড়িত অর্থাৎ সংক্রমিত ব্যক্তি হয়তো চীনের উহানে ভ্রমণ করেছেন বা চীন ভ্রমণ করেছেন এমন কোনো কোনও ব্যক্তির সাথে সরাসরি যোগাযোগ করেছিলেন। ২০২০ সালের ২৭ জানুয়ারি পর্যন্ত নভেল করোনাভাইরাসে সংক্রমিত হয়ে মৃত্যুর সংখ্যা ছিলো ১০৯। ২০২০ সালের ২০ জানুয়ারি চীনের কুয়াংতুং প্রদেশের গবেষকেরা মানব-থেকে-মানব শরীরে এর বিস্তার হওয়া সম্পর্কে নিশ্চিত হন।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. উৎপত্তি ও প্রাদুর্ভাব
titleC. রোগবিস্তার পদ্ধতি
titleD. সার্স-কোভ-২ তথা কোভিড-১৯ করোনাভাইরাস সংক্রমণ প্রতিরোধে করণীয়
উত্তর: titleB
তুরস্কের রাষ্ট্রপতির সাংবিধানিক দায়িত্ব হলঃ তুরস্কের জাতীয় সংসদের পক্ষে সশস্ত্র বাহিনীর সর্বোচ্চ সামরিক অধিনায়কের দায়িত্ব পালন এবং তুরস্কের সশস্ত্র বাহিনীর সমাবেশ বিষয়ক সিদ্ধান্ত নেওয়া, সামরিক বাহিনীর প্রধানকে নিয়োগ দেওয়া, জাতীয় নিরাপত্তা পরিষদের মিটিং আহবান, জাতীয় নিরাপত্তা পরিষদের সভাপতিত্ব করা, সামরিক আইন জারি করা বা জরুরি অবস্থা ঘোষণা করা, আইনের অনুশাসন জারি করা, তার সভাপতিত্বে মন্ত্রী পরিষদের মিটিং আহবান করা। সংবিধানের উপরোল্লিখিত দায়িত্ব ছাড়াও তুরস্কের রাষ্ট্রপতি নির্বাহী ক্ষমতার বলে জাতির সর্বাধিনায়ক হিসেবে দায়িত্ব পালন করবে।

সঠিক অনুচ্ছেদ শিরোনাম কোনটি?
titleA. আর্জেন্টিনা
titleB. সুইজারল্যান্ড
titleC. উত্তর কোরিয়া
titleD. তুরস্ক
উত্তর: titleD
এটি মুঘল সম্রাট আকবরের রাজত্বকালে ১৫৬৬ সালে ফিরোজ শাহ মনসবদার নামে নামকরণ করা হয়েছিল। ঐতিহ্য অনুসারে, রাজা টোডর মল গয়া তীর্থযাত্রায় এই শহরটি দিয়ে যাচ্ছিলেন, যাওয়ার সময় তার সম্পত্তি লুট করার জন্য ডাকাত দল তাদের আক্রমণ করে। তাঁর অনুরোধে আকবর মনসবদার ফিরোজ শাহকে সহায়তার জন্য প্রেরণ করেন এবং তিনি সুখমালপুর উলুর কাছে কোথাও পৌঁছেছিলেন। ফিরোজ শাহের সমাধিসৌধ এবং কাট্রা পাঠাননের বাসভবনের ধ্বংসাবশেষ, যা এখন মোশতাক মঞ্জিল নামে পরিচিত, এই গল্পটির প্রমাণ দেয়।

সঠিক অনুচ্ছেদ শিরোনাম কোনটি?
titleA. যোগাযোগ
titleB. ভূগোল
titleC. জনসংখ্যা
titleD. ইতিহাস
উত্তর: titleD
প্রতি আস্তিক্যবাদের ভিন্ন সংজ্ঞা বিভিন্ন দার্শনিক দিয়েছেন। ফরাসি ক্যাথলিক দার্শনিক জ্যাকুয়াস মারিটেইন সংজ্ঞা দিতে গিয়ে বলেন, "যেসব বিষয়ে আমাদের প্রতিনিয়ত ঈশ্বরের কথা স্মরণ করিয়ে দেয় তার বিরুদ্ধে সক্রিয় সংগ্রামই হলো প্রতি আস্তিক্যবাদিতা" (পৃষ্ঠা ১০৪)।

ঈশ্বরের অস্তিত্বের বিরোধিতাকে অনেক সময় ডিসিথিজম নামেও অভিহিত করা হয়। ডিসিথিজম শব্দের অর্থ হলোঃ এক নির্দয় দৈবশক্তির প্রতি বিশ্বাস। মিসোথিজমের বিকল্প হিসেবে এই পদবাচ্য অনেক সময় ব্যবহার করা হয়। এর অর্থ হল "ঈশ্বরের সুস্পষ্ট ঘৃণা"র প্রকাশ।

সঠিক অনুচ্ছেদ শিরোনাম কোনটি?
titleA. ঈশ্বর ধারণার বিরোধিতা
titleB. আস্তিক্যবাদের বিরোধিতা
titleC. ব্যুৎপত্তি
titleD. অন্যান্য ব্যবহার
উত্তর: titleA
বিস্তারিত: পশ্চিমবঙ্গের চলচ্চিত্র (টলিউড)

বাংলা চলচ্চিত্র শিল্প বলতে মূলত টলিউড-কে বোঝায়। আবার টলিউড বলতে কলকাতার টালিগঞ্জ-কে কেন্দ্র করে গড়ে ওঠা চলচ্চিত্র শিল্পকেন্দ্র কে বোঝায়। এই চলচ্চিত্র শিল্পকেন্দ্র ভারতের মধ্যে সমালোচকদের দ্বারা বহুল প্রশংসিত চলচ্চিত্রগুলির জন্ম দেয়। পাশাপাশি সমান্তরাল ধারার চলচ্চিত্র তৈরিতেও এই টলিউড বিশেষ উল্লেখ-এর দাবি রাখে। এই টলিউডের উল্লেখযোগ্য চিত্রপরিচালকদের মধ্যে সত্যজিৎ রায়, মৃণাল সেন, ঋত্বিক ঘটক, তপন সিনহা, বুদ্ধদেব দাসগুপ্ত প্রমুখ অন্যতম।

সঠিক অনুচ্ছেদ শিরোনাম কোনটি?
titleA. মারাঠি চলচ্চিত্র শিল্প
titleB. হিন্দি চলচ্চিত্র শিল্প ( বলিউড )
titleC. তেলেগু চলচ্চিত্র শিল্প
titleD. বাংলা চলচ্চিত্র শিল্প
উত্তর: titleD
দুর্গাপূজা হল শক্তির অধিষ্ঠাত্রী দুর্গাদেবীর উপাসনার উৎসব। দুর্গাপূজা শরৎ (আশ্বিন) এবং বসন্ত (চৈত্র) ঋতুর শুক্লপক্ষে অনুষ্ঠিত হয়। "মার্কণ্ডেয় চণ্ডী" অনুযায়ী, দুর্গাপূজার প্রথম প্রচলন হয়েছিল বসন্ত ঋতুতে রাজা সুরথ এবং বৈশ্য সমাধি কর্তৃক। 
দেবী ভাগবত ও কালিকাপুরাণে উল্লেখ আছে, শরৎকালে শ্রীরামচন্দ্র দুর্গা পূজা করেছিলেন রাবণ বধের নিমিত্তে; এজন্য একে, ‘অকালবোধন’ও বলা হয়ে থাকে।

পূর্ব ভারতের পশ্চিমবঙ্গ, অসম, বিহার, উড়িষ্যা, ঝাড়খণ্ডে দুর্গাপূজা বহুলভাবে উদযাপন করা হয়; উত্তর ভারতে এটি নবরাত্রি হিসাবে পালন করা হয়। ভারতীয় উপমহাদেশের একাধিক রাষ্ট্র দুর্গাপূজা পালন করে এবং বাংলাদেশের সংখ্যালঘু হিন্দুরাও সকলে দুর্গাপূজা পালন করে। সাধারণত আশ্বিন মাসের শুক্লপক্ষের ষষ্ঠ দিন তথা ষষ্ঠীর থেকে আরম্ভ করে দশমী পর্যন্ত হয়ে থাকে এই দুর্গোৎসব। এই পাঁচ দিন যথাক্রমে দুর্গা ষষ্ঠী, মহাসপ্তমী, মহাষ্টমী, মহানবমী ও বিজয়া দশমী নামে পরিচিত। এই পক্ষটিকে দেবীপক্ষ নামেও জানা যায়। পূর্ববর্তী অমাবস্যার দিন এই দেবীপক্ষের সূচনা হয়, একে মহালয়াও বলা হয়ে থাকে; আর পূর্ণিমার দিনটিকে লক্ষ্মী পূজার দিন হিসাবে গণ্য করা হয় ।
সঠিক অনুচ্ছেদ শিরোনাম কোনটি?
titleA. দুর্গাপূজা
titleB. নাম ব্যুৎপত্তি
titleC. বিদেশে
titleD. নানা রুপে দেবী
উত্তর: titleA
রাজেন্দ্র লাহিড়ীর জন্ম পাবনা জেলার মোহনপুরে। তার পিতার নাম ক্ষিতীশমোহন লাহিড়ী। তার পিতার কাছ থেকেই স্বদেশপ্রেমে দীক্ষা পান। উচ্চশিক্ষার জন্য বেনারস হিন্দু বিদ্যালয়ে আসেন। বারাণসীর ক্লাব, জিম্নাসিয়াম ও সাহিত্য বিষয়ক সকল প্রচেষ্টার সঙ্গে তার যোগ ছিলো। বিশ্ববিদ্যালয় বাংলা সাহিত্য পরিষদের সম্পাদক হন।

সঠিক অনুচ্ছেদ শিরোনাম কোনটি?
titleA. মামলার রায়ে সাজা
titleB. জন্ম
titleC. পুলিসি নজরদারী
titleD. কাকোরি বিপ্লবে অংশগ্রহণ
উত্তর: titleB
যখন ঘটনাটি ঘটে তখন স্থানীয় লোকেরা সেই পরিস্থিতিতে আটকে থাকা ব্যক্তিদের সাহায্যের জন্য এগিয়ে আসে। ১৫ মিনিটের মধ্যে ফায়ার ব্রিগেড দলটি ওই স্থানে পৌঁছে যায়। এই ঘটনায় প্রায় ১৭ জন প্রাণ হারায়। গার্ডার তাদের উপর সরাসরি পড়েছিল এবং তারা সবাই মারা যায়। অনেক অসনাক্ত মৃতদেহ পাওয়া যায়। এতে প্রায় ৫০ জন আহত হয়। অনেক মানুষ পঙ্গু হয়।

সঠিক অনুচ্ছেদ শিরোনাম কোনটি?
titleA. জরুরি উদ্ধার তৎপরতা
titleB. ঘটনা
titleC. ঘটনা পরবর্তী
titleD. স্থান
উত্তর: titleA
১৯২৭ সনে গুয়াহাটির কটন কলেজ থেকে পদার্থ বিজ্ঞানে স্নাতক ডিগ্রী লাভ করেন। ১৯২৯ সনে মহীচন্দ্র মিরি ও মাধব ভট্টাচার্যকে ইম্পিরিয়েল ফরেষ্ট সার্ভিসের জন্য নির্বাচন করা হয় ও রেংগুনের ফরেষ্ট কলেজে প্রশিক্ষনের জন্য পাঠানো হয়। সন্মানীয় ইম্পিরিয়েল ফরেষ্ট সার্ভিসের জন্য নির্বাচিত করা তারাই প্রথম অসমীয়া ব্যক্তি।

সঠিক অনুচ্ছেদ শিরোনাম কোনটি?
titleA. মৃত্যু
titleB. শিক্ষা
titleC. কর্মজীবন
titleD. ব্যক্তিগত জীবন
উত্তর: titleB
কৃষিকাজের জন্য আরাকানের কম জন-অধ্যুষিত এবং উর্বর উপত্যকায় আশপাশের এলাকা থেকে বাঙালি অধিবাসীদের অভিবাসন করার নীতি গ্রহণ করেছিল ব্রিটিশরা। ব্রিটিশ ইস্ট ইন্ডিয়া কোম্পানি বাংলাকে আরাকান পর্যন্ত বিস্তৃত করেছিল। আরাকান ও বাংলার মাঝে কোন আন্তর্জাতিক সীমারেখা ছিল না এবং এক অঞ্চল থেকে আরেক অঞ্চলে যাওয়ার ব্যাপারে কোন বিধিনিষেধও ছিল না। তাছাড়া ব্রিটিশরা আরাকান দখলের পূর্বেকার সময় কালাদান নদীর উত্তর তীর পর্যন্ত চট্টগ্রামের দক্ষিণ সীমানা ছিল, যা বার্মার সাথে যুক্ত ছিল বলে কোন ঐতিহাসিক দলিলের অস্তিত্ব এখন পর্যন্ত পরিলক্ষিত হয় নি। উনবিংশ শতকে হাজার হাজার বাঙালি কাজের সন্ধানে চট্টগ্রাম অঞ্চল থেকে আরাকানে গিয়ে বসতি গড়েছিল। এছাড়াও হাজার হাজার রাখাইন আরাকান থেকে বাংলায় চলে এসেছিল।

১৮৯১ সালে ব্রিটিশদের করা এক আদমশুমারিতে দেখা যায়, আরাকানে তখন ৫৮,২৫৫ জন মুসলিম ছিল। ১৯১১ সালে এ সংখ্যা বৃদ্ধি পেয়ে ১৭৮,৬৪৭ জন হয়। অভিবাসনের মূল উদ্দেশ্য ছিল ব্রিটিশ বাংলার সস্তা শ্রম যা আরাকানের ধান ক্ষেতের কাজে লাগত। বাংলার এই অধিবাসীরা (বেশিরভাগই ছিল চট্টগ্রাম অঞ্চলের) মূলত আরাকানের দক্ষিণেই অভিবাসিত হয়েছিল। এটা নিশ্চিত যে, ভারতের এই অভিবাসন প্রক্রিয়া ছিল পুরো অঞ্চল জুড়ে, শুধু আরাকানেই নয়। ঐতিহাসিক থান্ট মিন্ট-ইউ লিখেছেন: "বিংশ শতাব্দীর শুরুতে, বার্মায় আসা ভারতীয়দের সংখ্যা কোনভাবেই আড়াই লক্ষের কম নয়। এই সংখ্যা ১৯২৭ সাল পর্যন্ত বাড়তেই থাকে এবং অভিবাসীদের সংখ্যা হয় ৪৮০,০০০ জন, রেঙ্গুন নিউ ইয়র্ককেও অতিক্রম করে বিশ্বের বড় অভিবাসন বন্দর হিসেবে। মোট অভিবাসীদের সংখ্যা ছিল প্রায় ১.৩ কোটি (১৩ মিলিয়ন)।" তখন বার্মার রেঙ্গুন, আকিয়াব, বেসিন, প্যাথিন এবং মৌমেইনের মত অধিকাংশ বড় শহরগুলোতে ভারতীয় অভিবাসীরা ছিল সংখ্যাগরিষ্ঠ। ব্রিটিশ শাসনে বর্মিরা অসহায়ত্ব বোধ করত এবং দাঙ্গা-হাঙ্গামার মাধ্যমে তারা অভিবাসীদের উপর প্রভাব খাটানোর চেষ্টা করত।

অভিবাসনের ফলে সংঘাত মূলত আরাকানেই ছিল সবচেয়ে প্রকট। ১৯৩৯ সালে রোহিঙ্গা মুসলিম ও রাখাইন বৌদ্ধদের মধ্যকার দীর্ঘ শত্রুতার অবসানের জন্য ব্রিটিশ প্রশাসন জেমস ইস্টার এবং তিন তুতের দ্বারা একটি বিশেষ অনুসন্ধান কমিশন গঠন করে। কমিশন অনুসন্ধান শেষে সীমান্ত বন্ধ করার সুপারিশ করে। এর মধ্যে শুরু হয় দ্বিতীয় বিশ্বযুদ্ধ এবং এর পরে ব্রিটিশরা আরাকান ছেড়ে চলে যায়।

সঠিক অনুচ্ছেদ শিরোনাম কোনটি?
titleA. স্বাস্থ্য
titleB. মানবাধিকার লঙ্ঘন ও শরণার্থী
titleC. ব্রিটিশ ঔপনিবেশিক শাসন
titleD. দ্বিতীয় বিশ্বযুদ্ধকালীন জাপানিদের দখলদারিত্ব
উত্তর: titleC
অন্যান্য গুটিগুলির বিপরীতে, সৈন্য গুলি পিছনের দিকে অগ্রসর হতে পারে না। সাধারণত একটি সৈন্য এক ঘর সামনে চলতে পারে, তবে প্রথমবারে দুইঘর অগ্রসর হওয়ার বিকল্প রয়েছে। সৈন্য গুলি কোনও দখলকৃত ঘরের উপরে উঠতে প্রাথমিক দুই ঘর এগিয়ে যেতে পারে না। কোনও মুহুর্তে বন্ধু বা শত্রু সামনে থাকলে সৈন্য গুলি অবরুদ্ধ হয়ে পরে। ডায়াগ্রামে, সি৪-এ থাকা সৈন্য সি৫ এ চলে যেতে পারে; ই২-তে থাকা সৈন্য ই৩ বা ই৪-তে চলে যেতে পারে। 

সঠিক অনুচ্ছেদ শিরোনাম কোনটি?
titleA. বসানো এবং আন্দোলন
titleB. ইতিহাস
titleC. তথ্যসূত্র
titleD. পাস করা সৈন্য
উত্তর: titleA
ভারত ও পাকিস্তানে দেশি গাঙচষা সারা বছর থাকে ও দেশ দু'টি এদের প্রধান প্রজনন ক্ষেত্র। শীতকালে বাংলাদেশে দেশি গাঙচষার বিশাল ঝাঁক দেখা যায়। দেশটির পদ্মা ও মেঘনার ব-দ্বীপ ও চরসমূহ এদের প্রধান বিচরণস্থল। শীতকালে নোয়াখালী জেলার হাতিয়া উপজেলার জাহাজমারা-মোক্তারিয়া চ্যানেল নামের মেঘনা নদীর মোহনায় এবং এখানকার দমারচর নামের কাদাচরে এদের সবচেয়ে বড় দলটি বিচরণ করে। নেপালে খুব কম সংখ্যায় দেখা যায়। মায়ানমারেও খুব কম সংখ্যায় এরা টিকে আছে। অথচ একসময় সমগ্র ভারতীয় উপমহাদেশ থেকে ইন্দোচীনের মেকং নদ পর্যন্ত এদের বিস্তৃতি ছিল। সাম্প্রতিক সময়ে কম্বোডিয়া, ভিয়েতনাম ও লাওসে কোন দেশি গাঙচষা দেখা যায় নি। সম্ভবত এরা দেশগুলো থেকে বিলুপ্ত হয়ে গেছে।

সঠিক অনুচ্ছেদ শিরোনাম কোনটি?
titleA. প্রজনন
titleB. বিবরণ
titleC. বিস্তৃতি
titleD. স্বভাব
উত্তর: titleC
১৮৯০ দশকের পূর্বে স্পেনের করডোভা নগরীর আদলে জমিদার বাড়ীটি প্রতিষ্ঠিত হয়েছিল। স্বাধীনতা যুদ্ধে পাকবাহিনী মহেড়া জমিদার বাড়ীতে হামলা করে এবং জমিদার বাড়ীর কূলবধূ সহ পাঁচজন গ্রামবাসীকে নির্মমভাবে গুলি করে হত্যা করে (১৯৭১)। পরবর্তীতে তারা লৌহজং নদীর নৌপথে এ দেশ ত্যাগ করেন। এখানেই তখন মুক্তিবাহিনীর ক্যাম্প স্থাপন করা হয়েছিল। এ জমিদার বাড়ীটি পুলিশ ট্রেনিং স্কুল হিসেবে প্রতিষ্ঠার উদ্যোগ গ্রহণ করা হয় (১৯৭২)। এবং পুলিশ ট্রেনিং স্কুলকে পুলিশ ট্রেনিং সেন্টারে উন্নীত করা হয় (১৯৯০)।

সঠিক অনুচ্ছেদ শিরোনাম কোনটি?
titleA. ইতিহাস
titleB. দর্শনীয়
titleC. অবস্থান
titleD. অনান্য স্থাপনা
উত্তর: titleA
ওল্ড টেস্টামেন্টে কিছু পাপের জন্য বিভিন্ন ধরনের মৃত্যুদণ্ড দ্বারা শাস্তির বিধান ছিল যেখানে অধিকাংশ পাপ ক্ষমা করা হত পুড়িয়ে ফেললে। খ্রিস্টানরা গসপেল দ্বারা পূর্ণ করা পুরাতন চুক্তির উপর বেশি গুরুত্ব দেয়।

তবে নিউ টেস্টামেন্টে পাপের ক্ষমা অনুতাপের মাধ্যমে প্রভাবিত হয় যদি কেউ তার পাপ স্বীকার করে। পাপকে ক্ষমা করা হয় যখন পাপী স্বীকার করে এবং তাদের পাপের জন্য অনুতপ্ত হয়। পাপী ঈশ্বরের সঙ্গে সঠিক সম্পর্ক পুনরুদ্ধার করতে পারে যদি অনুতাপের মাধ্যমে ঈশ্বরের কাছে তার পাপ স্বীকার করে তাহলে তাকে ক্ষমা করা হবে বলে আশা করা হয়। পাপী মানুষ আগে কখনও ঈশ্বরের সঙ্গে একটি অনুকূল সম্পর্ক স্থাপন করতে পারেনা। তার পরিত্রাণের একটি অংশ হিসাবে তিনি ক্ষমা লাভ করেন, তখন তিনি আল্লাহর সাথে মিলিত হন যা চিরকালের জন্য স্থায়ী হয়। রোমীয় ৬:২৩ পদে লিপিবদ্ধ আছে যাকে "পাপের মজুরি মৃত্যু" বলে উল্লেখ করা হয়েছে, যা সাধারণভাবে ব্যাখ্যা করা হয় যে, যদি কেউ তার পাপের জন্য অনুতাপ না করে, তবে এই ব্যক্তি পরিত্রাণের যোগ্যতা লাভ করবে না।

ইহুদি খ্রিস্টধর্মে বিশ্বাস করা হয় পাপ পাপীকে ঈশ্বর থেকে বিচ্ছিন্ন ফেলে যদিও তার মধ্যে মানবজাতির জন্য চরম ভালবাসা আছে। এটা ঈশ্বরের সাথে মানবতার সম্পর্ককে ক্ষতিগ্রস্ত করেছে এবং সম্পূর্ণভাবে ধ্বংস করেছে। যে সম্পর্ক শুধুমাত্র যীশু খ্রিষ্টকে মেনে নেবার এবং ক্রুশে তার মৃত্যুর স্বীকৃতি দ্বারা পুনরুদ্ধার করা যাবে। আদম ঈশ্বরের অবাধ্য হওয়ার কারণেই মানুষের জন্য জীবন নির্ধারিত ছিল। জন ৩:১৬ পদে বাইবেল বলে, "ঈশ্বর জগতকে মহব্বত করেছেন যেন তাঁর একমাত্র পুত্রকে দান করা যায় যে, যে কেহ তাঁহাতে বিশ্বাস করে তারা বিনষ্ট হবেনা, তারা অনন্ত জীবন লাভ করবে।"

পূর্ব খ্রিস্টধর্মে পাপকে মানুষের মধ্যে এবং একইভাবে মানুষের এবং ঈশ্বরের সাথে সম্পর্কের উপর তার প্রভাবের পরিপ্রেক্ষিতে দেখা হয়। ইহুদি খ্রিস্টধর্মের পাপকে ঈশ্বরের পরিকল্পনাকে অস্বীকার করা এবং "ঈশ্বরের মতো" হওয়ার ইচ্ছা পোষণ করাকে বোঝায় (যেমন জেনেসিস ৩: ৫ পদে উল্লিখিত) এইভাবে ঈশ্বরের ইচ্ছার প্রত্যক্ষ বিরোধিতা করা।

সঠিক অনুচ্ছেদ শিরোনাম কোনটি?
titleA. ইহুদী ধর্ম
titleB. খ্রিস্টধর্ম
titleC. বৌদ্ধ ধর্ম
titleD. বাহাই ধর্ম
উত্তর: titleB
মক্কার দুমাতুল জান্দালে, ইয়ামেনের সানয়ার নিকটস্থ স্থানে, মক্কার উকাজ প্রভৃতি স্থানে কবিদের কবিতা চর্চা ও প্রতিযোগিতা অনুষ্ঠান হতো। এর মধ্যে উকাজের কাব্য মেলা সবচেয়ে রমরমা ও প্রসিদ্ধ ছিলো। উকাজের মেলাতে কবি আন নাবিগা আজ জুরইয়ানীর সভাপতিত্ব কবি সম্মেলন অনুষ্ঠিত হতো। সেই সময় তিনি আরবের সর্বশ্রেষ্ঠ কবি ছিলেন। সেই সম্মেলনে সন্মান হিসেবে সবার থেকে আলাদা করার জন্য শুধু তার তাবুই লাল রঙে তৈরি করা হত। আরবের বড় বড় কবিগণ এ সম্মেলনে যোগ দিতেন এবং প্রতিযোগিতায় অংশ নিতেন। খানসা এই সকল মেলায় ও সমাবেশে নিয়মিত অংশগ্রহণ করতেন এবং উকাজ মেলায় তার মরসিয়া অপ্রতিদ্বন্দী বলে স্বীকৃতি পায়। তবে হিজরি ১২৯ সনে খারেজিদের দ্বারা লুণ্ঠিত হওয়ার সময় উকাজ বাজারটি বন্ধ হয়ে যায়।

একবার এক সম্মেলনে তৎকালীন আরবের শ্রেষ্ঠ তিন কবি আল আশা আবু বাসির, হাসসান ইবনে সাবিত ও আল খানসা যোগ দেন। প্রথমে আল আ‘শা, তারপর হাসসান সবশেষে খানসা কবিতা পাঠ করেন। সবশুনে সভাপতি আন নাবিগা খানসাকে লক্ষ করে বলেন,“আল্লাহর কসম! এই একটু আগে যদি আল আশা আবু বাসির আমাকে তার কবিতা না শোনাতেন তাহলে আমি বলতাম, জিন ও মানুষের মধ্যে তুমিই সর্বশ্রেষ্ঠ কবি।“আন নাবিগার এ মন্তব্য শুনে হাসসান দারুণ ক্ষুব্দ হন এবং কবিদের মধ্যে বাক- বিতর্ক চলতে থাকে।

সঠিক অনুচ্ছেদ শিরোনাম কোনটি?
titleA. কবি হিসেবে খানসার স্থান
titleB. উমরের আমলে
titleC. কাব্য বিতর্কে অংশগ্রহণ
titleD. ইসলাম গ্রহণ
উত্তর: titleC
সাইতামার পার্শ্বস্থ প্রশাসনিক অঞ্চলগুলি হল টোকিও, চিবা, তোচিগি, গুন্‌মা, নাগানো এবং য়ামানাশি। এর বিস্তার পূর্ব-পশ্চিমে ১০৩ কিমি ও উত্তর-দক্ষিণে ৫২ কিমি; আয়তন ৩৭৯৮ বর্গ কিমি।

সাইতামা প্রশাসনিক অঞ্চলের ভূমিরূপ প্রধানত হাচোওজি টেকটনিক রেখা দ্বারা প্রভাবিত। এই রেখাটি পশ্চিমের পার্বত্য অঞ্চলের মধ্য দিয়ে পূর্বের নিম্নভূমি পর্যন্ত প্রসারিত আছে। সমগ্র অঞ্চলটির ভূমিঢাল পশ্চিম থেকে পূর্বদিকে। পূর্বাঞ্চলের নিম্নভূমি ও নিচু মালভূমি সাইতামার ৬৭.৩ শতাংশ অধিকার করে আছে।

পূর্বে অবস্থিত কান্তোও সমতলের অংশটিকে পুনরায় নয়টি ছোট ছোট অংশে ভাগ করা যায়। হিকি পাহাড় ও সায়ামা পাহাড় কান্তোও পর্বতমালা সংলগ্ন। অন্যান্য উপাঞ্চলগুলি পলল সমভূমি। দক্ষিণ প্রান্তে ফুরুতোনে নদী ও আরাকাওয়া নদীর মাঝখানে আছে ওওমিয়া মালভূমি।

প্রশাসনিক অঞ্চলটির পশ্চিম ভাগে আছে কান্তোও পর্বতমালা। এর কেন্দ্রে আছে চিচিবু উপত্যকা। উচ্চতম শৃঙ্গগুলি হল সান্‌পোও পর্বত (২৪৮৩ মি) এবং কোওবুশি পর্বত (২৪৭৫ মি)। আরাকাওয়া নদী কোওবুশি পর্বত থেকে উৎপন্ন হয়েছে। চিচিবু উপত্যকার পূর্বের অংশটি নিচু পাহাড়বিশিষ্ট।

সঠিক অনুচ্ছেদ শিরোনাম কোনটি?
titleA. ম্যাসকট
titleB. পর্যটন
titleC. ভূগোল
titleD. ইতিহাস
উত্তর: titleC
আধুনিক দৃষ্টিকোণ থেকে বাংলাদেশের ভূ-প্রকৃতিকে সুস্পষ্ট তিনটি ভাগে ভাগ করা হয়, যথা: (ক) প্লাবন সমভূমি, (খ) সোপান অঞ্চল এবং (গ) পার্বত্য অঞ্চল। এদের প্রত্যেকে নিজস্ব বৈশিষ্ট্য দ্বারা বৈশিষ্ট্যমন্ডিত। বিস্তৃতভাবে দেশের ভূ-প্রকৃতিকে ২৪টি উপ-অঞ্চলে এবং ৫৪টি এককে ভাগ করা হয়েছে।

পাথরঘাটা উপজেলায় দুই ধরনের ভূ-প্রাকৃতিক বৈশিষ্ট্য বিদ্যমান। সমগ্র বরগুনা জেলা "গাঙ্গেয় জোয়ারভাটা প্লাবনভূমি"র অন্তর্ভুক্ত। তবে পাথরঘাটার দক্ষিণ-পশ্চিমের কিছু অংশ (যেমন- হরিণঘাটা বন) সুন্দরবনের বিচ্ছিন্ন অংশ হওয়ায় এটি এই প্লাবনভূমি বহির্ভূত। এ অঞ্চলের ভূ-প্রকৃতিকে "সুন্দরবন অঞ্চল" বলা হয়।

গাঙ্গেয় প্লাবনভূমির বৈশিষ্ট্য হলো, স্থানীয় ভূমির উচ্চতার পার্থক্য সাধারণত ১ মিটারেরও কম, যেখানে গাঙ্গেয় প্লাবনভূমিতে এই পার্থক্য ২ থেকে ৩ মিটারের মতো। ভূমি গঠনকারী পলল প্রধানত চুনবিহীন কর্দম জাতীয়, তবে নদী তীরসমূহে এবং পূর্বদিকে লোয়ার মেঘনা প্লাবনভূমি সংলগ্ন অবস্থান্তরিত অঞ্চল পলিকণাসমৃদ্ধ এবং সামান্য পরিমাণে চুনযুক্ত। গঙ্গা নদী সারাবছর উত্তর-পূর্ব এবং পূর্বদিকে স্বাদুপানি বহন করলেও লবণাক্ত পানি স্থলভাগের দিকে শুষ্ক মৌসুমে পশ্চিমে এবং প্রায় সারা বছরই কিংবা বছরের বেশিরভাগ সময় ধরে দক্ষিণ-পশ্চিম অংশে ক্রমেই অনুপ্রবেশ করছে। গঙ্গার শাখানদীসমূহ এবং লোয়ার মেঘনা নদী উচ্চ প্লাবনমাত্রায় থাকাকালীন অবস্থায় প্রধানত বৃষ্টির পানি ভূভাগে আবদ্ধ হয়ে পড়ার কারণে মৌসুমি ঋতুতে পরিমিত গভীরতার বন্যা সংঘটিত হয়। এছাড়া সারাবছর অথবা মৌসুমি ঋতুতে ভরা জোয়ারের সময় প্রধানত অগভীর প্লাবন সংঘটিত হয়ে থাকে। তবে যেসকল বিস্তৃত এলাকায় বাঁধ বা পোল্ডার দিয়ে জোয়ারসৃষ্ট বন্যা প্রতিরোধ করা হয়েছে, সেসকল এলাকা এর ব্যতিক্রম। অনেক সময় অবশ্য বাঁধের অভ্যন্তরে আবদ্ধ বৃষ্টির পানি দ্বারা সাময়িক বন্যা সংঘটিত হয়। শুষ্ক মৌসুমে পাথরঘাটা অঞ্চলের মাটি অতি মাত্রায় লবণাক্ত হয়ে পড়ে।

পাথরঘাটা উপজেলার অধিকাংশ এলাকা সুন্দরবন উচ্ছেদ করে গড়ে উঠেছে। এ অঞ্চল অত্যধিক নিম্নভূমি অঞ্চল। সমুদ্র পৃষ্ঠ থেকে যার উচ্চতা মাত্র ০.৯১ মিটার। ধারণা করা হয়, ভূ-অবনমন প্রক্রিয়া এই এলাকার অত্যধিক নিম্ন হওয়ার পেছনে ভূমিকা পালন করেছে। এই ধারণার পেছনে সাক্ষ্য-প্রমাণও রয়েছে, যেমন, এ এলাকায় বৃহৎ ধ্বংসাবশেষের অস্তিত্ব রয়েছে। পাথরঘাটার কিছু এলাকায় এখনো পলি দ্বারা চাপা পরে যাওয়া গাছের গুঁড়ি পাওয়া যায়।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. পত্র-পত্রিকা ও সাময়িকী
titleC. যোগাযোগ ব্যবস্থা
titleD. ভূ-প্রকৃতি
উত্তর: titleD
শাইখ ফাওজানের শিক্ষাজীবন শুরু হয় নিকটস্থ মসজিদের ইমামের কাছ থেকে কুরআন শিক্ষা ও মৌলিক জ্ঞান অর্জনের মাধ্যমে। এরপর তিনি আশ-শামসিয়্যাহর একটি সরকারি বিদ্যালয়ে ১৯৪৮ সালে প্রতিষ্ঠার পর সেখানে অধ্যয়ন করেন। ১৯৫০ সালে তিনি বুরায়দাহ-তে অবস্থিত ফায়সালিয়্যাহ বিদ্যালয় থেকে সেখানকার পড়াশোনা সমাপ্ত করেন এবং শিক্ষক হিসেবে সেই বিদ্যালয়ে নিয়োগ লাভ করেন। ১৯৫২ সালে বুরায়দাহর এডুকেশনাল ইন্সটিটিউট চালু হবার পর শাইখ ফাওজান সেখানে ভর্তি হন এবং ১৯৫৬ সালে গ্রাজুয়েট হন। তিনি ১৯৬০ সালে ইমাম রিয়াদের মুহাম্মদ ইবন সউদ ইসলামিক ইউনিভার্সিটি থেকে শারিয়াহ ফ্যাকাল্টি থেকে গ্রাজুয়েট সম্পন্ন করেন। এরপর ফিকাহ-এর উপর মাস্টার্স ও ডক্টরেট করেন।

সঠিক অনুচ্ছেদ শিরোনাম কোনটি?
titleA. জীবনী
titleB. দৃষ্টিকোণ
titleC. শিক্ষা জীবন
titleD. কর্মজীবন
উত্তর: titleC
২০১৫ সালের ২৮ আগস্টে সোন প্রিমিয়ার লিগের ক্লাব টটেনহ্যাম হটস্পারে ২২ মিলিয়ন পাউন্ড (৩০ মিলিয়ন ইউরো) এর বিনিময়ে ৫ বছরের চুক্তিতে যোগ দেন। যা তাকে সবচেয়ে এশিয়ান ফুটবলারে পরিনত করে, ২০০১ সাল থেকে এই রেকর্ডটি ধরে রেখেছিলো জাপানি ফুটবলার হিদেতশি নাকাতা, তাকে পার্মা ২৫ মিলিয়ন ইউরোতে রোমা থেকে কেনে।

১৩ সেপ্টেম্বরে সান্ডারল্যান্ডের বিপক্ষে অভিষেক হয়, ম্যাচের ৬২ মিনিটে মাঠে নামেন, ম্যাচটিতে ১-০ গোলে জয়লাভ করে টটেনহ্যাম। ২০১৫-১৬ সালের ১৭ সেপ্টেম্বরে উয়েফা ইউরোপা লিগে প্রথম ম্যাচে কারাবাগের বিপক্ষে সনের জোড়া গোলে ৩-১ গোলে জয়লাভ করে টটেনহ্যাম। এর তিন দিন পর ঘরের মাঠে ক্রিস্টাল প্যালেসের বিপক্ষে নিজের প্রথম প্রিমিয়ার লিগ গোল করেন। ২ মে'তে চেলসির বিপক্ষে গুরুত্বপূর্ন ম্যাচে একটি গোল করে, তবে ২য় হাফে চেলসি গোল করে ম্যাচটি ড্র করলে লেস্টার সিটি লিগ শিরোপা জিতে যায়।

সঠিক অনুচ্ছেদ শিরোনাম কোনটি?
titleA. ২০১৭-১৮ মৌসুম
titleB. ২০১৫-১৬ মৌসুম
titleC. ২০১৬-১৭ মৌসুম
titleD. ব্যক্তিগত জীবন
উত্তর: titleB
তথ্যপ্রমাণ অনুযায়ী হেজাজের উত্তরাংশ রোমান প্রদেশ আরাবিয়া পেট্রাইয়ার অংশ ছিল।

মাহদ আদ জাহাবের স্বর্ণ খনন অঞ্চল ও উত্তর পূর্ব দিকে পারস্য উপসাগরের দিকে ওয়াদি আল বাতিন প্রক্রিয়ায় প্রবাহিত পানির উৎস (বর্তমানে শুষ্ক) হিজাজের অন্তর্ভুক্ত। বস্টন বিশ্ববিদ্যালয়ের প্রত্নতত্ত্ব গবেষণা অনুযায়ী ২৫০০-৩০০০ খ্রিষ্টপূর্বে নদী ব্যবস্থা প্রচলিত ছিল।

পবিত্র দুই শহরের উপস্থিতির কারণে হেজাজ অঞ্চল আধুনিক ইতিহাসের বেশ কিছু সাম্রাজ্যের অন্তর্ভুক্ত হয়েছিল। দামেস্কে রাজধানী স্থানান্তরের আগ পর্যন্ত হেজাজ খিলাফতের কেন্দ্র ছিল। পরবর্তী অধিকাংশ সময়জুড়ে হেজাজ মিশর ও উসমানীয় সাম্রাজ্যের অন্তর্ভুক্ত ছিল। এরপর ২০ শতকের প্রথমদিকে সংক্ষিপ্তকালের জন্য হেজাজ রাজনৈতিক স্বাধীনতা ভোগ করে।

১৯১৬ সালে হুসাইন-ম্যাকমোহন সমঝোতার ভিত্তিতে হুসাইন বিন আলী নিজেকে হেজাজের স্বাধীন রাজা বলে ঘোষণা করেন। পরবর্তীতে সংঘটিত আরব বিদ্রোহ উসমানীয় সাম্রাজ্যের অবসান ঘটায়। ১৯২৪ সালে পার্শ্ববর্তী নজদ অঞ্চলের আবদুল আজিজ ইবনে সৌদ কর্তৃক হুসাইন বিন আলী ক্ষমতাচ্যুত হন। হেজাজ নজদ ও হেজাজ রাজতন্ত্রের অন্তর্ভুক্ত যা পরবর্তীতে সৌদি আরব হিসেবে আত্মপ্রকাশ করে।

সঠিক অনুচ্ছেদ শিরোনাম কোনটি?
titleA. প্রত্নতত্ত্ব
titleB. হেজাজের জনগোষ্ঠী
titleC. ইতিহাস
titleD. ভূগোল
উত্তর: titleC
নির্বাচনী দিনে পোলিং স্টেশনগুলিতে ভোট দিতে অক্ষম বা অনিচ্ছুক ভোটার অনুপস্থিতি ব্যালটের মাধ্যমে ভোট দিতে পারেন। অনুপস্থিতি ব্যালটগুলি সাধারণত মার্কিন যুক্তরাষ্ট্র ডাক পরিষেবা মাধ্যমে পাঠানো এবং প্রাপ্ত হয়। তাদের নাম সত্ত্বেও, অনুপস্থিতি ব্যালট প্রায়ই অনুরোধ এবং জমা দেওয়া হয়। সমস্ত রাজ্য এবং মার্কিন যুক্তরাষ্ট্রের অর্ধেকের প্রায় অর্ধেক "কোনও অজুহাত অনুপস্থিতি" মঞ্জুরি দেয় না, যেখানে অনুপস্থিতি ব্যালটের অনুরোধ করার কোন কারণ নেই। অন্যান্যদের বৈধতা প্রয়োজন, যেমন দুর্বলতা বা ভ্রমণ, একটি ভোটারের অনুপস্থিতি ব্যালট ব্যবহার করে অংশগ্রহণ করতে পারেন। ক্যালিফোর্নিয়া সহ কিছু রাষ্ট্র ., এবং ওয়াশিংটন নাগরিকদের স্থায়ী অনুপস্থিত ভোটার স্থিতি জন্য আবেদন করতে অনুমতি দেয়, যা স্বয়ংক্রিয়ভাবে প্রতিটি নির্বাচনের জন্য অনুপস্থিতি ব্যালট পাবেন। সাধারণত ভোটার নির্বাচনের আগে একটি অনুপস্থিত ব্যালট অনুরোধ করতে হবে.

সঠিক অনুচ্ছেদ শিরোনাম কোনটি?
titleA. রাজ্য নির্বাচন
titleB. হাউস অফ রিপ্রেজেনটেটিভস নির্বাচন
titleC. অনুপস্থিত ভোট
titleD. প্রাথমিক ও ককেশাস্পর্বত
উত্তর: titleC